  Анжелика Тихонова корреспондент Ижкарысь Вормонлы 30 ар но 6-тӥ Подлесной урам вожъёс вадестӥ машина ветлонэз огдырлы уретӥзы. Мугез — шуныт сётон гумыосын герӟаськем авария. Кызьы ивортӥзы УКС-лэнпресс-службаяз, 30-тӥ южтолэзе тупатъян ужъёс вакытэ троллейбусъёслэсь со палтӥ мынон-ветлонзэс воксё ворсаны быгатозы. Али сюреслэн центр палась мынон чуретӥз гинэ ортчыны лэземын. Руль бергатӥсьёслы мукет сюрес бырйыны ӵекто. Шуныт сётон гумыосты тупатъян ужъёсты 30-тӥ южтолэзе 16 часын йылпумъяны чакламын. Тодэ вайытом, Металлургъёслэн городоказы шуныт сётон гумыосын герӟаськем авариен сэрен Вормонлы 30 ар, 5-тӥ, 6-тӥ но 7-тӥ Подлесной, Песочной, Студенческой но Школьной урамъёсысь 37 улон юртъёсы, 1 нылпи садэ но 3 дышетон юртъёсы шуныт но пӧсь ву алама вуэ. Тегъёс: ЖКХ Авто Ижкар УКС Троллейбус  